เตรียมตัวก่อนจูจุ๊บ ช่วงเวลาสำคัญ ติดตามผลหลังจูบ
กลิ่นปากสำคัญมากเวลาจะจุ๊บกัน อย่าลืมว่าหนุ่มๆ เขาต้องประทับใจ จะได้หาเรื่องจูบคุณเรื่อยไปไงล่ะ ลองอมฮอลล์หรือลูกอมมิ้นท์อื่นๆ ดู ควบคู่ไปกับการหมั่นแปรงฟันก่อนพบปะกัน ปากเหม็นเป็นเรื่องธรรมชาติ แต่ก็อาจกลายเป็น "ธรรมชาติลงโทษ" แทนนี่สิ ก่อนไปเจอเขา อย่ากินอาหารกลิ่นแรงอย่างพวกที่ใส่เครื่องเทศหรือกระเทียม อันนี้แค่แนะนำ แต่ถ้ารู้ว่าเสี่ยงแต่คงต้องขอลอง ก็ตามใจ ไม่มีใครบอกได้หรอกว่าจะจุ๊บกันที่ไหนเมื่อไหร่ เพราะฉะนั้นเตรียมตัวไว้ให้พร้อมเสมอดีที่สุด ถ้าแต่งตัวสวยพ่วงความสบายเข้าไว้ คุณจะเหมือนติดปีกเลยแหละ แปลว่ามั่นใจยิ่งกว่าใครไงล่ะ พอสบายใจแล้วจุ๊บกันอย่างมีความสุข คราวนี้หนุ่มที่ไหนก็หลงใหลได้ปลื้ม  จะทาลิปกลอสหรือเปล่าก็ตามใจ แต่ห้ามทาลิปสติกซะหนาเด็ดขาด เพราะพอจูบกัน พวกลิปๆ ทั้งหลายอาจลามไปถึงปากของหนุ่มๆ ได้ เดี๋ยวเขาจะดูเลอะเทอะหรือดูหวานแหววเกินหน้าคุณเอา ทางที่ดีแค่ทาลิปบาล์มบางๆ ก็พอ อย่าจัดเต็มพร็อพต่างๆ อย่างหมวก หรือทำผมทรงประหลาดจนกลายเป็นอุปสรรคในการจูบซะงั้น รู้ไว้ใช่ว่า หนุ่มๆ น่ะเขาชอบคนสวยแบบธรรมชาตินะ อาจจะรวบผมเป็นหางม้าก็ได้ เวลาจุ๊บกันเขาจะได้สนใจแต่คุณกับรสจูบแสนหวานไง ไม่ใช่ต้องคอยเอามือปัดผมให้พ้นทาง จริงๆ แล้วที่สาธารณะก็ไม่ค่อยเหมาะกับการมีจูบแรกเท่าไหร่ เพราะอาจถูกคนรอบข้างจ้องมองหรือแซวเอาได้ ให้ลองหาที่สงบๆ แต่ไม่เชิงลับตาคน จะได้เหมาะสมแต่ก็ไม่มีคนกวนใจ การแตะเนื้อต้องตัวกันเป็นเหมือนการบอกเป็นนัยว่าคุณก็ชอบเขานะ และอยากรู้จักกันให้ดียิ่งขึ้นแต่แบบค่อยเป็นค่อยไป ไม่ใช่ก้าวกระโดดจาก 0 เป็น 60 ในเสี้ยววินาที  จับมือหรือโอบไหล่เขา แล้วขยับเข้าไปใกล้อีกนิด เพราะถ้าต้องชะโงกไปจูบคงตลกพิลึก จับผมหรือแตะหน้าเขาเบาๆ เขาจะได้รู้ว่าคุณมีใจ เอานิ้วชี้ลากเบาๆ ที่จมูกเขา แล้วยิ้มหวานให้หนึ่งที หรือจะลองสวมกอดเขาก็ได้ และระหว่างกอดให้เอนตัวไปข้างหลังเล็กน้อยพร้อมจูบ ถือเป็นการกระชับความสัมพันธ์ตั้งแต่เริ่มกอดกันเลยทีเดียว ทั้งร่างกายและจิตใจ เพราะการจูบกันเท่ากับบอกเป็นนัยว่า "ฉันรักเธอมากกว่าเพื่อนนะ" บางทีคุณก็ต้องเลือกว่าจะเป็นเพื่อนหรือแฟน ถ้ายังไม่แน่ใจความรู้สึกของตัวเองละก็ รอจนชัดเจนแล้วค่อยจูบก็ยังไม่สาย มองลึกลงไปในตาเขา ถ้าเขามองมา ให้เลื่อนสายตาไปหยุดที่ริมฝีปากของเขาช้าๆ แล้วกลับมาจ้องตากัน ถ้าแอบเห็นว่าเขาเองก็ทำเหมือนกัน แปลว่าเขาพร้อมแล้วล่ะ แต่ถ้าเขาดูอึดอัดแล้วหลบสายตา คุณก็ควรให้เวลา ไว้คราวหน้าค่อยลองใหม่แล้วกัน อย่ารีบหลับตาเพราะจะได้เห็นปากของเขา แต่เวลาจูบอย่าลืมตาโพลงล่ะ ให้รีบหลับตอนปากกำลังจะประกบกันนั่นแหละ  หลับตาจนกว่าจะจูบเสร็จ พอหมดเวลาหวานก็ค่อยลืมตา แล้วถอยห่างออกไปช้าๆ เอียงหน้าหามุมที่จูบได้ถนัดๆ อย่างถ้าเขาจูบคุณหน้าตรงก้มนิดๆ คุณก็ควรเอียงหน้าหน่อยๆ จะซ้ายหรือขวาก็ได้ตามสะดวก จมูกจะได้ไม่ชนกันตอนจูบ อย่าทำปากจู๋เหมือนเพิ่งกินลูกอมเปรี้ยวจี๊ดจ๊าดมา หรือเหมือนตอนจะจุ๊บแก้มคุณย่า ให้เผยอปากสบายๆ อย่าไปเกร็ง  จูบให้เนิ่นนาน จูบธรรมดานี่แหละ ไม่ต้องลวดลายเรียกร้องความสนใจอะไร เป้าหมายสูงสุดตอนนี้คือจูบให้เขาติดใจ จูบให้นานพอจะดึงดูด แต่อย่านานจนกลายเป็นน่าเบื่อไป จูบแรกน่ะไม่ถึง 20 วินาทีก็พอแล้ว หายใจเข้าออกช้าๆ ทางจมูก อย่าปล่อยลมหายใจไปเข้าปากเข้าคอเขาล่ะ อย่ารีบจูบดูดดื่มตั้งแต่ครั้งแรก French kiss หรือจูบแบบแลกลิ้นนั้นออกจะลึกซึ้งเกินไปหน่อย เพราะงั้นเก็บไว้เป็นไม้ตายมัดใจเขาคราวหน้าคราวหลังดีกว่า คืออ้าปากนิดๆ หรือเม้มริมฝีปากล่างของเขาหน่อยๆ แต่อย่าให้นานเกินไป ประมาณ 5 วินาทีก็พอแล้วรีบผละไป แบบนั้นล่ะได้ใจสองต่อแน่! ถ้าเขาโอบหลังหรือโอบเอวคุณ แปลว่าเขาหวงคุณน่าดู แบบนี้จะหลุดมือไปได้ไง!  ถ้าเขาจับผมหรือลูบแก้มคุณเล่น แปลว่าเขาทำตามใจคิด ก็คือรักใคร่เอ็นดูคุณเหลือเกินไง อย่าลืมว่าห้ามลืมตาตลอดการจูบ ไม่ต้องแอบดูเลย! มุ่งความสนใจไปที่ริมฝีปากและจูบหวานๆ ของเขาดีกว่า คราวนี้แหละได้เวลาพินิจพิจารณาใบหน้าของหนุ่มที่คุณเพิ่งจูจุ๊บไปได้แล้ว ถ้าเมื่อกี้จูบไปได้ใจเขาละก็ รับรองว่ามีเขิน หน้าแดง ตาปรือ พร้อมรอยยิ้มพิมพ์ใจ  จะรออะไร รีบยิ้มตอบไปเร็ว เขาอาจจะกังวลเหมือนคุณแหละ ว่าเขาจูบไปเป็นยังไง เพราะงั้นก็ทำให้เขามั่นใจหน่อยว่าที่จูบไปน่ะดี๊ดี ด้วยการยิ้มให้สักหนึ่งที ถ้าตอนนี้ยังคล้องแขนรอบคอเขาอยู่ ก็ให้รอสัก 2 - 3 วินาทีแล้วค่อยเอาออก เพราะคงแปลกพิลึกถ้าอยู่ๆ ก็เด้งตัวออกมาซะเฉยๆ ทันทีที่จูบเสร็จ คุณอาจคิดว่าแค่จูบก็ชัดเจนพอแล้ว แต่จะยิ่งดีถ้าหยอดคำหวานสักนิดหลังจุ๊บกัน ประมาณว่า  "เมื่อกี้ดีจังเลย" "รู้ไหม ว่าอยากทำแบบนี้มานานแล้ว" เป็นไง ตอนนี้คุณก็ได้จูบกับชายในฝันแล้ว บางทีคุณอาจรอโอกาสนี้มาตั้งหลายเดือน แล้วไงต่อล่ะ? จริงๆ แล้วคุณก็มีหลายทางเลือกด้วยกัน  รอดูซิ ว่าเขาจะทำอะไรต่อไป ถ้าคุณอยากจูบอีก อาจจะปล่อยให้คราวนี้ เขา เป็นฝ่ายเริ่มมั่งก็ได้ แค่เป็นตัวของตัวเองไว้ ทำตัวตามสบาย แต่ให้ดูเป็นมิตรและให้กำลังใจเขาหน่อย เดี๋ยวเขาก็ขอจูบคุณอีกเอง จูบตอนที่อยากจูบ อาจจะไม่ต้องสนใจก็ได้ว่าใครเป็นฝ่ายเริ่ม ขอแค่ได้จูบกันเป็นพอ ที่สำคัญคือเขาต้องมีอารมณ์ร่วมด้วย พอจูบกันบ่อยเข้า ความสัมพันธ์ก็ยิ่งแน่นแฟ้นขึ้นเอง ผละออกมาระหว่างจูบ บางทีคุณอาจพบว่าเขาจูบไม่เก่งเลย หรือเขาแตะต้องตัวคุณในที่ที่ไม่ควรแตะ ไม่ก็จูบของเขาทำให้คุณรู้สึกไม่ดี พวกนี้ไม่ใช่เรื่องผิดเลย เมื่ออะไรๆ ไม่เป็นอย่างที่คิด ก็แค่ดีต่อกันไว้ แต่อย่าเปิดโอกาส (ประมาณว่าอยู่กันสองต่อสองในที่ลับตาคน) ให้เขาได้จูบคุณอีกก็พอ เป็นเรื่องที่ถึงไม่มีใครบอกก็น่าจะรู้อยู่และควรทำ แต่ก็แล้วแต่วิจารญาณของแต่ละคน  อย่าจูบใครแล้วไปเที่ยวโพนทะนา. เรารู้ว่ามัน อดใจไม่ไหว ใช่ไหมล่ะ แต่ไม่ใช่เรื่องที่ควรทำเลย เรื่องของคุณกับหนุ่มรู้ใจนั้นเป็นเรื่องส่วนตัว อย่าเอาไปเที่ยวเล่าใครต่อใครเยอะแยะไปหมดจะดีกว่า ถ้าป่วยอยู่อย่าไปจูบใครโดยเฉพาะถ้าเป็นโรคติดต่อ เพราะการจูบเป็นอะไรที่ต้องใกล้ชิดกัน แต่ไม่ได้หมายความว่าต้องยอมรับทุกอย่างของอีกคนไปซะหมด อย่างพวกเชื้อโรคเป็นต้น เพราะงั้นถ้าป่วย อดใจไว้จูบวันหลังจะดีกว่า จูบเฉพาะคนสำคัญ อย่าหว่านเสน่ห์ไปทั่ว ก็จูบทีไรมันจั๊กจี้ดี แต่ไม่ได้หมายความว่าคุณจะจูบดะไปซะทุกคนที่ชอบได้ สงวนไว้ใช้กับคนที่คุณรักจริงดีกว่า ค่อยทำความรู้จักกันไป แล้วถ้าคิดว่าไม่ใช่ ก็ถอยห่างให้ได้มีโอกาสพบคนที่รักจริง จูบเฉพาะคนพิเศษ แล้วคุณจะรู้จักคุณค่ากับความสุขที่แท้จริง
ลมปากต้องหอมสดชื่น. จัดเต็มความสวย. บรรยากาศก็สำคัญ. แก้เขินด้วยการแตะเนื้อต้องตัวกัน. ต้องพร้อมใจกันทั้งสองฝ่าย. ขยับริมฝีปากของคุณเข้าไปใกล้เขาช้าๆ แล้วหลับตาในวินาทีสุดท้าย. เน้นจูบด้วยริมฝีปากล่าง. ตอนกำลังจูบ ให้ลองจูบตรึงใจแบบเผยอปาก. ตอนกำลังจูบ ให้โอบหลังเขาแล้วโน้มตัวเข้าไปใกล้. พอจูบเสร็จแล้วจะผละไป ให้ค่อยๆ ลืมตาขึ้นมา. ชมเขาหน่อย ถ้ารู้สึกดี. ถามใจตัวเองดู. มารยาทในการจูบก็มีนะ.
https://www.wikihow.com/Kiss-a-Boy-for-the-First-Time https://www.wikihow.com/Kiss-a-Boy-for-the-First-Time https://www.wikihow.com/Kiss-a-Boy-for-the-First-Time
Before the Kiss During the Kiss After the Kiss